Uznesenie

Obecného zastupiteľstva v Liptovskej Tepličke

zo dňa 5.2.2015

číslo uznesenia Obecné zastupiteľstvo v Liptovskej Tepličke

10. berie na vedomie

Kontrolu plnenia uznesení

11. berie na vedomie

Odborné stanovisko hlavného kontrolóra

k návrhu rozpočtu obce Liptovská Teplička

na r. 2015

12. schvaľuje

Rozpočet obce Liptovská Teplička

na r. 2015 so zmenami :

vo výdavkovej časti:

- doplnenie programu 14. – bývanie

podprogram 14.1. splácanie úverov ŠFRB

výdavkové finančné operácie na splácanie úveru

a úrokov z úveru zo ŠFRB vo výške 1930 € na úhradu

3 splátok úveru zo ŠFRB

- program 4 – služby občanom podprog. 08.3.0 miestny

rozhlas - SMS systém vo výške 2000 €

13. schvaľuje

VZN č. 1/2015 o podmienkach prideľovania

nájomných bytov postavených s podporou štátu

14. schvaľuje

Pre výkon ďalšieho sobášiaceho

vo volebnom období 2014-2018

zástupcu starostu Mgr.Janu Smolárovú

15. schvaľuje

Rozdelenie volebných obvodov poslancov OcZ

vo volebnom období 2014 – 2018 nasledovne :

**I. úsek:** rodinné domy od vstupu obce po pravej strane + ulica Ráztocka, Pilisko a rodinné

domy po č.32 /4bj. - /ulica Teplická / **Ján Bohunčák**

**II.úsek:** ulica Záhrady /celá/ **Mgr.Jana Smolárová**

**III. úsek:** od Novej požiarnej zbrojnice smerom dole /ulica Štefana Garaja/, ďalej ulica Úzka,

časť ulice Teplická – od č.33, pravá strana domoradia, časť ulice Š. Nahalku –  **Jozef Kupčov**

**IV. úsek:** ulica Kobyliarky **Adriana Bulavová**

**V. úsek:** ulica Štefana Nahalku od novej požiarnej zbrojnice po rod.dom MUDr.Pohanku

**Martin Jurčík**

**VI. úsek:** ulica Uhlárová **Bc.Renáta Mezovská**

**VII. úsek:** ulica Drevárska + Koliesko **Štefan Garaj**

**VIII. úsek:** ulica Bory, Na Jarku, Potočná, Pod Úbočou **Ing.Juraj Kondula**

**IX. úsek:** Kufajka **Štefan Koreň**

16. a/ schvaľuje

za člena komisie regionálneho rozvoja, služieb

a životného prostredia poslanca Jozefa Kupčova

b/ dopĺňa

členov komisie verejného poriadku, sociálnych vecí,

kultúry, mládeže a športu z radov občanov obce:

p. Ján Janík, Lipt.Teplička, Š.Garaja 88

p. Pavel Marušin, Lipt.Teplička, Uhlárová 328

p. Marcel Puška, Lipt.Teplička, Kufajka 403

17. deleguje

zástupcov obce do rady školy:

Mgr. Slavomír Kopáč, Mgr. Jana Smolárová

Mgr. Katarína Fedorová, Jozef Kupčov

18. schvaľuje

Kalendárny plán zasadnutí OcZ na r. 2015

19. schvaľuje

Kalendárny plán a plán činnosti komisie

verejného poriadku, sociálnych vecí,

kultúry, mládeže a športu na r.2015

20. schvaľuje

Kalendárny plán a plán činnosti komisie

regionálneho rozvoja, služieb a životného

prostredia na r. 2015

21. berie na vedomie

Správu o kontrolnej činnosti za r. 2014

22. schvaľuje

Plán kontrolnej činnosti na I. polrok 2015

23. a/ schvaľuje

Podmienky na obsadenie funkcie hlavného kontrolóra

obce Liptovská Teplička podľa prílohy č. 1

b/ spôsob vykonania voľby hlavného kontrolóra obce

Liptovská Teplička- tajné hlasovanie

c/ termín konania voľby hlavného kontrolóra obce

Liptovská Teplička na deň 24. apríl 2015

a poveruje

starostu obce Liptovská Teplička, aby podmienky

na obsadenie funkcie hlavného kontrolóra obce

Liptovská Teplička zverejnil:

* na úradnej tabuli Obecného úradu v Liptovskej Tepličke
* na webovej stránke obce Liptovská Teplička
* v obecnej televízii obce Liptovská Teplička

v termíne podľa § 18 a ods.2 zákona č.369/1990 Zb.

o obecnom zriadení v znení neskorších predpisov

najmenej 40 dní pred dňom konania voľby, t.j. najneskôr 14.marca 2015

24. berie na vedomie

Informatívnu správu o monografii obce

25. ruší

Uznesenie OcZ č. 7/2015 zo dňa 21.1.2015

26. **k investičnému zámeru obce k budúcej kúpe**

**„Nájomných bytov Liptovská Teplička“ -  8 b.j.**

**Obecné zastupiteľstvo v Liptovskej Tepličke:**

**a/ schvaľuje**

**1. účel, na ktorý sa podpora požaduje**

Budúca kúpa 8.bj. v projekte **„Nájomné byty Liptovská Teplička“**, ktoré budú postavená na existujúcej budove zdravotného strediska v obci Liptovská Teplička kat. úz. Liptovská Teplička na pozemkoch KNC č. 2478 a 2480 podľa projektovej dokumentácie spracovanej firmou ARCHING SNV, Maša 781/18 , 053 11 Smižany , overenej v stavebnom konaní – stavebné povolenie č.j. 14/2015/60 zo dňa 26.01.2015, právoplatné dňa 26.01.2015, v ktorom bude 8 nájomných bytov bežného štandardu v nasledovnej špecifikácii:

Byt.č.1 bude dvoj-izbový byt s podlahovou plochou 31.24 m2 a bude obsahovať tieto miestnosti: zádverie, WC + kúpeľňa, izba + kuchyňa, izba.

Byt.č.2 bude dvoj-izbový byt s podlahovou plochou 46,96 m2 a bude obsahovať tieto miestnosti: zádverie, WC + kúpeľňa, izba + kuchyňa, izba.

Byt.č.3 bude jedno-izbový byt s podlahovou plochou 39,96 m2 a bude obsahovať tieto miestnosti: zádverie, WC + kúpeľňa, kuchyňa, izba.

Byt.č.4 bude troj-izbový byt s podlahovou plochou 77,44 m2 a bude obsahovať tieto miestnosti: zádverie, WC , kúpeľňa, izba + kuchyňa, izba 2x.

Byt.č.5 bude troj-izbový byt s podlahovou plochou 76,02 m2 a bude obsahovať tieto miestnosti: zádverie, WC , kúpeľňa, izba + kuchyňa, izba 2x.

Byt.č.6 bude dvoj-izbový byt s podlahovou plochou 52,86 m2 a bude obsahovať tieto miestnosti: zádverie, WC , kúpeľňa, izba + kuchyňa, izba.

Byt.č.7 bude jedno-izbový byt s podlahovou plochou 38,27 m2 a bude obsahovať tieto miestnosti: zádverie, WC + kúpeľňa, kuchyňa, izba.

Byt.č.8 bude troj-izbový byt s podlahovou plochou 77,06 m2 a bude obsahovať tieto miestnosti: chodba, WC + kúpeľňa, komora, kuchyňa + izba, izba 2x.

**2. Investičný zámer obce**

Obec Liptovská Teplička súhlasí s  investičným zámerom realizácie budúcej kúpy **8.b.j.„Nájomné byty Liptovská Teplička“** v kategórii bežného štandardu, ktoré budú postavená firmou AF Development, s.r.o., Okružná 18, 058 01 Poprad IČO 46118063 podľa bodu 1.

**3. Spôsob financovania budúcej kúpy nájomných bytov bežného štandardu 8 b.j. „Nájomné byty Liptovská Teplička“**

Podľa zmluvy o uzavretí budúcej kúpnej zmluvy zo dňa 06.02.2015 za prevod vlastníckeho práva **„Nájomné byty Liptovská Teplička“** s 8 nájomnými bytmi je dohodnutá Kúpna cena v  celkovej výške **390.990,- EUR** **vrátane DPH.**

3.1. **Spôsob financovania budúcej kúpy Nájomných bytov**

Kúpna cena **nájomných bytov 390.990,- EUR** bude financovaná nasledovne:

1. podpora vo forme úveru v súlade so zákonom NR SR č. 150/2013 Z.z. zo Štátneho

fondu rozvoja bývania Slovenskej republiky vo výške **254.140,- EUR** (65%),

b) dotácia v  súlade so zákonom č. 443/2010 Z.z. o  dotáciách na rozvoj bývania

a o sociálnom bývaní z MDVRR SR vo výške **136.840,- EUR** (35%),

1. vlastné zdroje obce Liptovská Teplička vo výške **10,- EUR**

**4. Predloženie žiadosti o podporu vo forme úveru zo ŠFRB s výškou požadovaného**

**úveru**

Obec Liptovská Teplička súhlasí s  predložením žiadosti o poskytnutie podpory vo forme úveru v súlade so zákonom NR SR. č. 150/2013 Z.z. zo Štátneho fondu rozvoja bývania Slovenskej republiky vo výške **254.140,- EUR**  (65%) na budúcu kúpu **Nájomných** **bytov** podľa bodu 3.1.a).

**5. Predloženie žiadosti o poskytnutie dotácie z MDVRR** SR

Obec Liptovská Teplička súhlasí s predložením žiadosti o poskytnutie dotácie z MDVRR SR vo výške **136.840,- EUR** (35%) na budúcu kúpu N**ájomných bytov** podľa bodu 3.1.b).

**6. Spôsob  zabezpečenia záväzku**

Obec Liptovská Teplička súhlasí so zabezpečením budúcej kúpy N**ájomných bytov** voči ŠFRB zriadením záložného práva k nehnuteľnosti vo vlastníctve obce – Zdravotné stredisko sč.545 s pozemkami p. KN č.2478, 2480 zastavané plochy a nádvoria, na ul. Teplická č. 14, zapísaného na liste vlastníctva číslo 1, katastrálne územie Liptovská Teplička, okres Poprad.

**7. Nájomný charakter bytov**

Obec Liptovská Teplička súhlasí so splnením podmienky dodržať pri prenájme ustanovenia § 11 ods. 1 písm. a) bod 4 zákona č. 443/2010 Z.z. o  dotáciách na rozvoj bývania a o sociálnom bývaní v znení neskorších predpisov a zachová nájomný charakter bytov obstaraných podľa tohto zákona najmenej 30 rokov.

**8. Zriadenie záložného práva na nájomné byty v prospech ŠFRB**

Obec Liptovská Teplička súhlasí po kúpe **nájomných bytov - 8 b.j. „** Nájomné byty Liptovská Teplička“ (vrátane príslušných pozemkov) so zriadením záložného práva v prospech ŠFRB

**9. Spôsob prideľovania bytov do prenájmu**

Obec Liptovská Teplička pri prenájme bytov bude postupovať v súlade s ustanoveniami zákona č. 443/201 Z.z. o dotáciách na rozvoj bývania a o sociálnom bývaní v znení neskorších predpisov a VZN obce Liptovská Teplička č. 01/2015 o podmienkach prideľovania nájomných bytov postavených s podporou štátu.

**10. Záväzok na vyčlenenie finančných prostriedkov v rozpočte obce**

Obec Liptovská Teplička súhlasí s vyčlenením finančných prostriedkov v rozpočte obce na rok 2015 na spolufinancovanie budúcej kúpy nájomných bytov – 8 b.j. **„Nájomné byty Liptovská Teplička“** na kúpu vo výške **10,- EUR.**

**11. Zapracovanie splátok do rozpočtu obce**

Obec Liptovská Teplička súhlasí so zapracovaním minimálne 3 splátok úveru zo ŠFRB do rozpočtu obce na rok 2015

**12. Zabezpečenie splácania poskytnutého úveru**

Obec Liptovská Teplička súhlasí so zapracovaním splátok úveru do rozpočtu obce počas trvania zmluvného vzťahu so ŠFRB a zabezpečením splácania poskytnutého úveru počas celej doby jeho platnosti.

**13. Program rozvoja bývania**

Obec Liptovská Teplička schvaľuje Program rozvoja bývania na obdobie rokov 2015 - 2020

27. berie na vedomie

Správu o audite súčasného stavu sústavy verejného osvetlenia obce Liptovská Teplička spracovaného spoločnosťou CEVO, s.r.o.

Mgr.Slavomír Kopáč starosta obce